Document ID: 32014R1341

UREDBA SVETA (EU) št. 1341/2014
z dne 15. decembra 2014
o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode
SVET EVROPSKE UNIJE JE -
ob upoštevanju Pogodbe o delovanju Evropske unije in zlasti člena 31 Pogodbe,
ob upoštevanju predloga Evropske komisije,
ob upoštevanju naslednjega:
(1)
V interesu Unije je, da se povsem opustijo avtonomne dajatve skupne carinske tarife za 135 proizvodov, ki trenutno niso navedeni v Prilogi I k Uredbi Sveta (EU) št. 1387/2013 (1). Te proizvode bi bilo zato treba vključiti v navedeno prilogo.
(2)
Ni več v interesu Unije, da se ohranjajo opustitve avtonomnih dajatev skupne carinske tarife za 52 proizvodov, ki so trenutno navedeni v Prilogi I k Uredbi (EU) št. 1387/2013. Zato bi bilo treba te proizvode črtati iz navedene priloge.
(3)
V Prilogi I k Uredbi (EU) št. 1387/2013 je treba spremeniti opise proizvodov za 29 opustitev, da se upoštevajo tehnični razvoj proizvodov in gospodarska gibanja na trgu ali da se izvedejo jezikovne prilagoditve. Zaradi bodočih sprememb v kombinirani nomenklaturi, in sicer od 1. januarja 2015, bi bilo treba spremeniti tudi oznake TARIC za 95 dodatnih proizvodov. Poleg tega se za en proizvod šteje, da večkratna razvrstitev ni več potrebna. S seznama opustitev iz Priloge I k Uredbi (EU) št. 1387/2013 bi bilo treba črtati opustitve, za katere so potrebne spremembe, ter na navedeni seznam ponovno vključiti spremenjene opustitve.
(4)
Tarifne opustitve bi bilo treba redno pregledovati z možnostjo črtanja na zahtevo zadevne stranke. Kadar je zaradi interesa Unije to upravičeno, se tarifna opustitev podaljša in se določi nov datum pregleda.
(5)
Zaradi interesa Unije je treba za 184 proizvodov spremeniti datum obveznega pregleda, da se omogoči dajatev prost uvoz tudi po tem datumu. Ti proizvodi so bili pregledani in določeni so bili novi datumi za njihov naslednji obvezni pregled. Zato bi jih bilo treba črtati s seznama opustitev iz Priloge I k Uredbi (EU) št. 1387/2013 ter nanj ponovno vključiti spremenjene opustitve.
(6)
Zaradi interesa Unije je treba skrajšati obdobje obveznega pregleda za štiri proizvode. S seznama opustitev iz Priloge I k Uredbi (EU) št. 1387/2013 bi bilo zato treba črtati opustitve v zvezi s temi proizvodi ter nanj ponovno vključiti spremenjene opustitve. Da bi ustrezno zagotovili neprekinjeno uporabo opustitev (brez kakršnih koli prekinitev), bi bilo treba opustitve v zvezi s proizvodi z oznakama TARIC ex 8501320050 in ex 8501330055, uporabljati od 1. januarja 2014.
(7)
Zaradi jasnosti bi bilo treba spremenjene vnose označiti z zvezdico.
(8)
Da se omogoči ustrezno statistično spremljanje, bi bilo treba Prilogo II k Uredbi (EU) št. 1387/2013 dopolniti z dodatnimi merskimi enotami za nekatere od novih proizvodov, za katere se odobrijo opustitve. Zaradi doslednosti bi bilo treba dodatne merske enote, dodeljene proizvodom, ki se črtajo iz Priloge I k Uredbi (EU) št. 1387/2013, črtati tudi iz Priloge II k navedeni uredbi.
(9)
Uredbo (EU) št. 1387/2013 bi bilo zato treba ustrezno spremeniti.
(10)
Ker bi morale spremembe iz te uredbe začeti učinkovati 1. januarja 2015, bi se morala ta uredba uporabljati od navedenega datuma in bi morala začeti veljati na dan objave v Uradnem listu Evropske unije -
SPREJEL NASLEDNJO UREDBO:
Člen 1
Uredba (EU) št. 1387/2013 se spremeni:
1.
tabela v Prilogi I se spremeni:
(a)
med naslov in tabelo se vstavi naslednja opomba:
„(*)
Opustitev, ki se nanaša na proizvod iz te priloge, katerega oznaka KN ali TARIC ali opis proizvoda ali datum obveznega pregleda so bili spremenjeni z Uredbo Sveta (EU) št. 722/2014 z dne 24. junija 2014 o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode (UL L 192, 1.7.2014, str. 9) ali z Uredbo Sveta (EU) št. 1341/2014 z dne 15. decembra 2014 o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode (UL L 363, 18.12.2014, str. 10).“
;
(b)
med naslovom in tabelo se črta naslednja opomba:
„(*)
Opustitev, ki se nanaša na proizvod iz te priloge, katerega oznaka KN ali TARIC, opis ali datum obveznega pregleda so bili spremenjeni z Uredbo Sveta (EU) št. 722/2014 z dne 24. junija 2014 o spremembi Uredbe (EU) št. 1387/2013 o opustitvi avtonomnih dajatev skupne carinske tarife za določene kmetijske in industrijske proizvode (UL L 192, 1.7.2014, str. 9).“
;
(c)
vključijo se vrstice s proizvodi iz Priloge I k tej uredbi, in sicer v vrstnem redu oznak KN iz prvega stolpca tabele iz Priloge I k Uredbi (EU) št. 1387/2013;
(d)
vrstice s proizvodi, katerih oznake KN in TARIC so navedene v Prilogi II k tej uredbi, se črtajo.
2.
Priloga II se spremeni:
(a)
dodajo se vrstice za dodatne merske enote, katerih oznake KN in TARIC so navedene v Prilogi III k tej uredbi;
(b)
vrstice za dodatne merske enote, katerih oznake KN in TARIC so navedene v Prilogi IV k tej uredbi, se črtajo.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. januarja 2015.
Vendar se za proizvode z oznako TARIC ex 8501320050 in ex 8501330055 uporablja od 1. januarja 2014.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. decembra 2014

Labels: 3
1
15
6